In nomine Domini amen. Anno Incarnationis eiusdem millesimo ducentesimo nonagesimo quarto mense februarii. Ego Guillelmus de Thoreyo domicellus, filius quondam domini Stephani Cholot militis, heres in toto propinquior ab intestato domine Margarete uxoris quondam predicti patris mei, notum facio omnibus presentes litteras inspecturis quas predicta Margareta in ultima sua uoluntate pro remedio anime sue et successorum suorum dedit et concessit ecclesie Sancti Stephani Diuionensis pro anniuersario suo et antecessorum suorum in predicta ecclesia faciendo, uigenti solidatas terre ad monetam Uiennensem annui et perpetui redditiis in festo Beati Nicholai Iemalis, et quare ego sponte prouide tanquam heres in toto Margarete supradicte, teneor ex pacto et promitto pro me et meis heredibus per iuramentum meum propter hoc et supra Sancta Dei Euangelia corporaliter prestitum predictos uiginti solidos terre ad predictam monetam reddere et soluere abbati et conuentui predicte ecclesie uel eorum mandato apud Diuionem exiuit imposterum annis singulis in festo Beati Nicholai supradicti. Donec easdem uiginti solidatas terre assedimus et assignauimus religiosis antedictis in loco competenti sine seruitute feodi uel retrofeodi et alia qualibet seruitute, et si in solutione dictarum uiginti solidatorum terre ut predictus est facienda quod absit deficerem omnia dampna missiones et expenses que et quas mei deffectus occasione dictis religiosis uel eorum mandatum suo simplici uerbo se duxint seu duxit incurrisse teneor eisdem, una cum dictis uiginti solidatis terre integraliter resarcire. Pro quibus omnibus supradictis adimplendis, obligo omnia bona mea que si forte propter hoc capta fuerint uel uendita de ipsis recredentur non exigam neque petam. Renuncio insuper in hoc facto omnibus exceptionibus et allegationibus iuris et facti que contra predicta possent obici seu dici, et uolo me compelli ad premissorum obseruantiam quasi ex re adiudicata per curiam domini ducis Burgundie cuius iuridictioni quo ad hoc suppono me et meos heredes. In quorum testimonium litteris istis sigillum dicte curie rogauimus apponi. Actum in presentia Hugonis de Cabilone, notarii Diuionensis, Iohannis de Toreyo domicelli et Bertheri clerici testium ad hoc uocatorum. Anno et mense predictis.